CELEX: 22018D0442
Language: mt
Date: 2016-09-23 00:00:00
Title: Deċiżjoni tal-Kumitat Konġunt taż-ŻEE Nru 184/2016 tat-23 ta’ Settembru 2016 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2018/442]

22.3.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 80/29
               
            DEĊIŻJONI TAL-KUMITAT KONĠUNT TAŻ-ŻEE
      Nru 184/2016
      tat-23 ta’ Settembru 2016
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2018/442]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament ta’ Implimentazzjoni tal-Kummissjoni (UE) 2016/672 tad-29 ta’ April 2016 li japprova l-aċidu peraċetiku bħala sustanza attiva eżistenti għall-użu fi prodotti bijoċidali għall-prodotti tat-tipi 1, 2, 3, 4, 5 u 6 (1) għandu jiġi inkorporat fil-Ftehim ŻEE.
               
            
                  (2)
               
               
                  Id-Deċiżjoni ta’ Implimentazzjoni tal-Kummissjoni (UE) 2016/678 tad-29 ta’ April 2016 skont l-Artikolu 3(3) tar-Regolament (UE) Nru 528/2012 tal-Parlament Ewropew u tal-Kunsill dwar prodott magħmul mill-inwar imnixxef tal-ispika mqiegħed ġo kuxxinett imqiegħed fis-suq biex ikeċċi l-baħrijiet (2) għandu jiġi inkorporat fil-Ftehim ŻEE.
               
            
                  (3)
               
               
                  Għalhekk, l-Anness II tal-Ftehim ŻEE għandu jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Il-punti li ġejjin jiddaħħlu wara l-punt 17 (ir-Regolament ta’ Implimentazzjoni tal-Kummissjoni (UE) 2016/9) tal-Kapitolu XV tal-Anness II tal-Ftehim ŻEE:
      
         
                     “18.
                  
                  
                     
                        32016 R 0672: Ir-Regolament ta’ Implimentazzjoni tal-Kummissjoni (UE) 2016/672 tad-29 ta’ April 2016 li japprova l-aċidu peraċetiku bħala sustanza attiva eżistenti għall-użu fi prodotti bijoċidali għall-prodotti tat-tipi 1, 2, 3, 4, 5 u 6 (ĠU L 116, 30.4.2016, p. 3).
                  
               
                     19.
                  
                  
                     
                        32016 D 0678: Id-Deċiżjoni ta’ Implimentazzjoni tal-Kummissjoni (UE) 2016/678 tad-29 ta’ April 2016 skont l-Artikolu 3(3) tar-Regolament (UE) Nru 528/2012 tal-Parlament Ewropew u tal-Kunsill dwar prodott magħmul mill-inwar imnixxef tal-ispika mqiegħed ġo kuxxinett imqiegħed fis-suq biex ikeċċi l-baħrijiet (ĠU L 116, 30.4.2016, p. 37).”
                  
               
      Artikolu 2
      It-testi tar-Regolament (UE) 2016/672 u r-Regolament ta’ Implimentazzjoni (UE) 2016/678 fil-lingwa Iżlandiża u b’dik Norveġiża, li se jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fl-24 ta’ Settembru 2016, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea, u fis-Suppliment tiegħu dwar iż-ŻEE.
      
         Magħmul fi Brussell, it-23 ta’ Settembru 2016.
         
            
               Għall-Kumitat Konġunt taż-ŻEE
            
            
               Il-President
            
            Bergdís ELLERTSDÓTTIR
         
      
      
         (1)  ĠU L 116, 30.4.2016, p. 3.
      
         (2)  ĠU L 116, 30.4.2016, p. 37.
      
         (*1)  Ma huma indikati l-ebda rekwiżiti kostituzzjonali.